Citi Field

Citi Field ialah sebuah stadium besbol yang terletak di Flushing Meadows–Corona Park, di borough Queens, New York City, Amerika Syarikat. Stadium ini mula dibuka padatahun 2009 dan ia menjadi gelanggang tuan rumah bagi pasukan Major League Baseball (MLB), New York Mets. Stadium tersebut telah dibina bagi menggantikan stadium lama di sebelah tapak stadium ini, Stadium Shea yang telah digunakan semenjak tahun 1964. Citi Field telah direka bentuk oleh syarikat Populous. Sebanyak $850 juta telah dibelanjakan bersama $615 juta subsidi awam, termasuk jualan bon perbandaran New York City yang akan dibayar oleh Mets bersama faedah. Pembayaran tersebut akan mengimbangi cukai-cukai harta untuk jangka sepanjang hayat stadium tersebut. Perlawanan pertama di Citi Field ialah pada 29 Mac 2009 dalam aksi besbol kolej antara St. John's dan Georgetown. Mets beraksi dalam dua perlawanan sulungnya di stadium pada 3 dan 4 April 2009 menentang Boston Red Sox sebagai aksi persahabatan. Perlawanan sulung musim bermula pada 13 April 2009 menentang San Diego Padres. Citi Field pernah mengacarakan aksi Perlawanan All-Star Major League Baseball 2013, sekali gus menandakan Mets pernah menjadi tuan rumah acara tersebut buat kali kedua (pertama kali pada 1964, musim sulung di Stadium Shea). Hak penamaan stadium telah dibeli oleh Citigroup, sebuah syarikat kewangan yang berpusat di New York dengan perjanjian bayaran sebanyak $20 juta pada setiap tahun. Catatan Pautan luar Stadium site on Mets.com Mets Ballparks from Mets Media Guide Belson, Ken & Sandomir, Richard. "Mets' New Home Is the 'Anti-Shea'," The New York Times, March 5, 2009.